లూధియానా: కాంగ్రెస్ పార్టీ తీర్ధం తీసుకున్న నవజ్యోత్ సింగ్ సిద్ధూపై శిరోమణి అకాలీ దళ్ నేత, పంజాబ్ డిప్యూటీ ముఖ్యమంత్రి సుఖ్బీర్ సింగ్ బాదల్ నిప్పులు చెరిగారు. సిద్ధూను ఒక 'మానవ బాంబు'గా అభివర్ణించారు. ఇప్పుడో కొద్దికాలం తర్వాతో ఆయన పేలడం, కాంగ్రెస్ పార్టీని డ్యామేజ్ చేయడం ఖాయమన్నారు. అకాలీలపై సిద్ధూ చేసిన వ్యాఖ్యలను సోమవారంనాడిక్కడ జరిగిన మీడియో సమావేశంలో సుఖ్బీర్ తిప్పికొట్టారు. 'సిద్ధూ ఓ అహంభావి. ఆరు నెలలు తిరక్కుండానే ఆయన కాంగ్రెస్ పార్టీని వదిలిపెడతారు. రాహుల్ గాంధీకి వ్యతిరేకంగా వ్యాఖ్యలు చేయడం కూడా మనమంతా చూస్తాం' అని జోస్యం చెప్పారు. భారతీయ జనతా పార్టీని కైకేయిగా, కాంగ్రెస్ను కౌసల్యగా సిద్ధూ అభివర్ణించడాన్ని కూడా బాదల్ తప్పుపట్టారు. 'బీజేపీ మాజీ నేత (సిద్ధూ) రెండ్రోజులకు ఒక తల్లిని మారుస్తుంటారు' అని ఘాటైన విమర్శలు చేశారు. సిద్ధూ సోమవారంనాడు శిరోమణి అకాలీదళ్ను విమర్శిస్తూ, ప్రజల కోసం పనిచేయాల్సిన ప్రభుత్వం సొంత కుటుంబ ప్రభుత్వంగా మారిందన్నారు. బాదల్ గుట్టు బయటపెడతానని, పంజాబ్ కోసం సైనికుడిలా పోరాడతానని చెప్పుకొచ్చారు.
ludhiana: congress party teerdham teesukunna navajyot sing siddhuupai siromani akali dal netha, panjab deputy mukhyamantri sukhbir sing badal nippulu cherigaaru. siddhuunu oka 'manava baambu'gaa abhivarninchaaru. ippudo koddikaalam tarvaatho aayana peladam, congress paartiini damage cheyadam khayamannaru. akaaliilapai siddhuu chesina vyaakhyalanu somavaramnadikkada jarigina medio samavesamlo sukhbir tippikottaaru. 'siddhuu oo ahambhavi. aaru nelalu tirakkundaane aayana congress paartiini vadilipedataaru. rahul gaandheeki vyatirekamgaa vyaakhyalu cheyadam kuudaa manamanta chustam' ani josyam cheppaaru. bhaarateeya janata paartiini kaikeyiga, congressnu kausalyagaa siddhuu abhivarninchadaanni kuudaa badal tappupattaaru. 'bgfa maji netha (siddhuu) rendrojulaku oka tallini maarustuntaaru' ani ghaataina vimarsalu chesaru. siddhuu somavaramnadu siromani akaaliidalnu vimarsistuu, prajala kosam panicheyaalsina prabhutvam sonta kutumba prabhutvamgaa maarindannaaru. badal guttu bayatapedataanani, panjab kosam sainikudila poraadataanani cheppukochaaru.